kardosdrur/scandi-wiki huggingface dataset:
Casting

Casting er en ofte længerevarende proces med henblik på udvælgelse af de rette skuespillere til rollerne i en film, reklame mm.

Hver film har sine karakterer, som nøje skal spilles af de helt rigtige skuespillere. Der er ikke tale om at man skal finde den "bedste" skuespiller, men den "rigtige" skuespiller til rollen. Castingen af skuespilleren til rollen er kompleks. Castingen af skuespilleren foregår oftest over nogle gange for at afdække, afprøve og teste om skuespilleren har de fornødne skuespillermæssige færdigheder det kræver at spille rollen, men også om skuespilleren passer til den karakter (type) som fordres for at passe ind i den helhed og illusion som film skal fremvise. Skuespilleren skal ud over at kunne spille rollen passe ind i filmens kontekst og form, for ikke at støje, og passe sammen med de øvrige skuespillere (cast). At finde det rette samlede cast er en omfattende opgave, på lige fod med alle de andre dele i en filmproduktion for at det endelige resultat står lysende klart. I modsætning til en audition, der primært har til formål, at se hvordan skuespilleren kommer ud over scenekanten. Castingen bliver man typisk filmet, så kan casteren finde den, der også gør sig bedst foran kameraet.

Valget af den "rigtige" skuespiller er derfor en vigtig process for filmens endelig udtryk. Skuespilleren er dem der formidler filmens budskab og laves der fejl i castingprocessen, i forståelsen af, at man ikke finder den "rigtige" skuespiller, tager hele filmen skade fordi det forstyrrer vores oplevelse af filmen. Skuespillerens ageren må ikke forstyrre historien og vi må helst ikke mens vi er beskueende, tænke over om skuespilleren er det rette valg.

Eksterne henvisninger 

Film
Filmhold
20th Century Studios

20th Century Studios er et filmselskab og en filmdistributør i Century City-området i Los Angeles  i USA. Studiet stammer fra to firmaer:

 Fox Film Corporation (stiftet 1915 af William Fox)
 Twentieth Century Pictures (stiftet 1933 af Darryl F. Zanuck og Joseph Schenck)

Firmaerne fusionerede i 28. december 1934 og fik navnet Twentieth Century-Fox Film Corporation.

Selskabet var ejet af 21st Century Fox, der kontrolleres af Rupert Murdoch. I 2017 blev det købt af The Walt Disney Company.

Eksterne henvisninger 

 

Etableret i 1915
Etableret i 1933
Etableret i 1934
Filmselskaber fra USA
Virksomheder i Los Angeles
21st Century Fox
Pergamonmuseet

Pergamonmuseet eller Pergamon-Bode-Nationalmuseum ligger på Museumsøen i Berlin. 

I Pergamonmuseet er samlet kunstskatte fra de gamle ægyptiske, hellenistiske og byzantinske kulturer i mellemøsten, blandt andet det smukke Pergamonalter.  Fra Babylon kommer Istharporten.

Museet åbnede i 1930 som den femte og sidste bygning på Museumsinsel nær Berlins centrum. Det blev delvis ødelagt i 1945, men genopbygget.

Referencer

Eksterne henvisninger 

  hos Staatliche Museen zu Berlin

Museer i Berlin
Historiske museer
Museer etableret i 1910
Mary Shelley

Mary Wollstonecraft Shelley (født Godwin) 30. august 1797 – 1. februar 1851) var en engelsk forfatter, datter af den feministiske forfatter Mary Wollstonecraft og forfatteren William Godwin, og gift med digteren Percy Bysshe Shelley. 

Mary Shelley skrev bl.a. den berømte roman om Frankenstein, der udkom anonymt i 1818.

Eksterne henvisninger 
 

 

Romanforfattere fra England
Vegetarer
Romanforfattere fra Storbritannien
Kvindelige forfattere i det 19. århundrede
John Williams (flertydig)

Bemærkelsesværdige personer med navnet John Williams:

 John Williams – amerikansk komponist af filmmusik
 John Williams (guitarist) – australsk klassisk guitarist
 John Williams (forfatter) amerikansk forfatter
 John Williams (skuespiller) - amerikansk skuespiller, medvirker bl.a. i Elvis-filmen Double Trouble
Birgitte Gøye

Birgitte Gøye (ca. 1511 – 26. juli 1574) var en dansk hofdame, adelkvinde, godsejer og skolestifter.

Baggrund 
Hun var datter af godsejer og rigshofmester Mogens Gøye (død ca. 1544) og Mette Bydelsbak (død ca. 1512). Hun stod sin søster Elline Gøye nær. Hendes mor døde ung, og Gøye blev anbragt midlertidigt i Ring nonnekloster, til hendes far indgik nyt ægteskab med Margrethe Sture.

Liv og gerning 
Som 2-årig blev Gøye - af sin stedmor og abbedissen i Ring kloster - trolovet med Jesper Daa. Men da trolovelsen skulle besegles af begge parter, sagde Gøye nej og nægtede at modtage Jesper Daas fæstensgave. Det var ikke et påfund hos en teenager, men et udslag af hendes stærke vilje. Hun holdt ved sit afslag til 1540. På intet tidspunkt i den lange periode udtalte hun sig negativt om Jesper Daa. Der var ingen fejl på eller ved ham, og det var ikke ham som person, hun havde noget imod. Hun ville bare ikke tvinges. Gøye var en af årsagerne til Christian 3.s lovændring mod børneægteskaber og tvangsægteskaber. Loven blev ændret, og det blev præciseret, at børn ikke måtte troloves, og voksne åbent og uden tvang skulle tage stilling til ægteskab. 

Sagen om opløsning af trolovelsen blev overgivet til afgørelse ved Universitetet, der anså, at den eneste hindring var det faktum, at trolovelsen oprindelig var indgået under katolicismen. Ved yderligere en gennemgang nåede man frem til, at loven måtte gælde alle - også handlinger, der stammede fra før-reformatorisk tid.

Hendes far, Mogens Gøye, døde 4 år efter afgørelsen, og Gøye kunne frit gifte sig med en mand efter eget valg. Hun giftede sig  6. november 1544 med rigsråd og admiral Herluf Trolle.

Parret besad flere godser på Sjælland, bl.a. Hillerødsholm, som de mageskiftede med Skovkloster, som de senere omdøbte til Herlufsholm.

Parret to fik ingen børn, og presset fra Gøyes mange søskende tog til: De ville have en arveaftale. Men Trolle og Gøye lagde helt andre planer. Trolle havde studeret i udlandet og drømte om at oprette en form for akademi - en skole for adelsmænd - så de kunne lære økonomi, musik, sprog, geografi, retorik og meget andet, som de ville få brug for.

Herluf Trolle døde i 1565 efter at være blevet såret under den Nordiske Syvårskrig mod Sverige. Herefter var det op til Gøye at sikre, oprette og drive Herlufsholm. Hun måtte opgive lederrollen og fik sin svoger, Børge Trolle, til at træde ind som skoleherre. Det lykkedes dermed Gøye at forhindre sine søskende i at bemægtige sig gård og jord, og skolen virker endnu.

Gøye selv døde i 1574. Parret er begravet i Herlufsholm Kirke i en sarkofag, der er fremstillet af den flamske skulptør Cornelis Floris de Vriendt (1514–1575).

Sagn og myter 
Ifølge en kendt børnesang led Gøye af øjensmerter, som hun forgæves forsøgte at kurere på mærkelig vis. Dette er dog nok apokryft.

Referencer

Eksterne henvisninger 
 Biografi i Dansk Kvindebiografisk Leksikon
 Biografi i Dansk Biografisk Leksikon
 

 Birgitte Gøyes liv og virke, Birgitte Gøye selskabet 2021

Danskere i 1500-tallet
Birgitte
Godsejere fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Louis James Alfred Lefébure-Wély

Louis Alfred Lefébure-Wely (13. november 1817 i Paris – 31. december 1869 i Paris) var en fransk komponist og organist, én af en række af berømte organister ved Saint-Sulpice i Paris.

Han var en yderst populær koncertgiver, bl.a. som improvisator, med sine marcher og fanfarer, musik, der er tydeligt inspireret af bl.a. Rossini. Han var kendt for sin virtuose pedalteknik; således er César Francks Finale i B-dur med fremtrædende pedalstemme tilegnet Lefébure-Wely.

Hans ofte salonprægede musik havde også sin plads i den katolske messe.

Af hans mere seriøse værker kan nævnes en opera, messer og
symfonier, værker der er gået i glemmebogen.

Eksterne henvisninger 

Komponister fra Frankrig
Organister fra Frankrig
Orgelkomponister
Hüseyin Arac

Hüseyin Arac (født 15. oktober 1956 i Anatolien, Tyrkiet) er tolk og politiker fra Socialdemokraterne.

Han har været medlem af Folketinget valgt i Århus Amtskreds fra 2005–2007. Mellem 26. oktober 2010 og 28. august 2011 var han været midlertidig Folketingsmedlem i Østjyllands Storkreds som stedfortræder for Kirsten Brosbøl.

Arac har tidligere været medlem af Aarhus Byråd fra 1994 til 2005. Der var han socialudvalgsformand 1998–2002. Hans datter, Susan Arac, har også været medlem af Aarhus byråd.

Referencer

Eksterne henvisninger 
 
 DRs politiske profil for Hüseyin Arac

Tidligere folketingsmedlemmer fra Socialdemokraterne
Danske muslimer
Medlemmer af Aarhus Byråd
Folketingsmedlemmer i 2000'erne
Folketingsmedlemmer i 2010'erne
Medlemmer af Rigsretten
Jørgen Arbo-Bæhr

Jørgen Arbo-Bæhr (født 9. december 1955 i København) er en dansk politiker og tidligere medlem af Folketinget, valgt for Enhedslisten.

Jørgen Arbo-Bæhr er søn af Niels Arbo-Bæhr og Paula Arbo-Bæhr. Han blev student i 1977, var porcelænsstøber hos Bing & Grøndahl 1980-89 og Den Kongelige Porcelænsfabrik 1989-99, derefter var han arbejdsmarkedssekretær for Enhedslisten i 1999-2005. Han er gift og har en datter, de bor i Valby.

Jørgen Arbo-Bæhr blev medlem af Enhedslisten i 1989, siden 2005 også af hovedbestyrelsen. Han blev første gang valgt til Folketinget i Valbykredsen (Vestre Storkreds) i 2005. Han var medlem af Folketinget frem til folketingsvalget 2007. Med 191 personlige stemmer ved valget i 2005 var han det medlem af Folketinget, der var valgt med færrest personlige stemmer. Han var i sin første periode i Folketinget ordfører for arbejdsmarked-, udlændinge-, integration-, indfødsret- og idræts-politik.

Ved valget i 2011 blev han genvalgt til Folketinget for Enhedslisten, denne gang i Nordsjællands Storkreds.

Jørgen Arbo-Bæhr er medlem af det trotskistiske parti Socialistisk Arbejderparti (SAP), som i 1989 var med til at stifte Enhedslisten.

Henvisninger
 Jørgen Arbo-Bæhrs hjemmeside

Kilder 
 
 Kandidaternes stemmetal i Vestre Storkreds

Tidligere folketingsmedlemmer fra Enhedslisten
Folketingsmedlemmer i 2000'erne
Folketingsmedlemmer i 2010'erne
Personer fra København
Politikere fra SAP
Greenpeace

Greenpeace er en international miljøorganisation grundlagt i Canada i 1971 af blandt andre Irving Stowe og Jim Bohlen.
 
Greenpeace har kontorer i 55 lande over hele verden under Greenpeace International med base i Amsterdam. Organisationen får bidrag fra sine anslåede 3.000.000 økonomiske støtter. Greenpeace er en NGO og modtager derfor ikke penge fra regeringer.
Forløberen for Greenpeace var komiteen "Don't Make A Wave Committee", der i 1970 forsøgte at stoppe amerikanske kernevåbenforsøg på Aleuterne i Alaska.

Greenpeace i Norden 

Greenpeace Norden blev oprettet i 1999 gennem en sammenslutning af de fire Greenpeace kontorer i Danmark, Sverige, Finland og Norge med ca. 90.000 medlemmer og hovedkontor i Stockholm og afdelingskontorer i København, Oslo og Helsingfors.

Indsatsområder 
Organisationen har fokus på 
 Klima og energi
 Livet i havet
 Farlig kemi
 Bæredygtigt landbrug
 Verdens urskove
 Atomkraft – nej tak
 Nedrustning af atomvåben

Skibene 
Greenpeace har skibe, der rundt om i verden skaber opmærksomhed om organisationen. Det kendteste er nok Rainbow Warrior. Greenpeace har også Arctic Sunrise, Esperanza og Argus.

Aktionsformer 
Indsatsen for at fremme målene er lige så forskellig som målene. Nogle gange bruger organisationen spektakulære aktioner, for at skabe opmærksomhed. Andre gange søger den at samarbejde med vigtige spillere på området for at skabe opmærksomhed om problemer og løsninger: Guide to Greener Electronics rangordner producenter af elektronik. Guiden er anerkendt af flere store elektronikproducenter.

Sænkning af Rainbow Warrior 
Ved sænkningen af Rainbow Warrior i Auckland havn på New Zealand døde den hollandske fotograf Fernando Pereira (10. maj 1950 – 10. juli 1985), da den franske efterretningstjeneste den 10. juli 1985 bombede Greenpeaceskibet Rainbow Warrior i et forsøg på at stoppe Greenpeaces aktioner mod de franske atomprøvesprænginger ved Muoroaøerne i Det sydlige Stillehav.

Protest imod russisk olieboring i 2013 

28 aktivister fra Greenpeace som den 26-årige danske Anne Mie Roer Jensen og to freelance journalister sad varetægtsfængslet efter en aktion i september 2013 i Det Arktiske Ocean, hvor de protesterede imod en russisk olieboring. Efter to måneder blev styrmandseleven Anne Mie Roer Jensen løsladt fra fængslet i Sankt Petersborg, efter at Greenpeace havde betalt en kaution på to millioner rubler, cirka 340.000 kroner.

Referencer

Eksterne henvisninger 

 Den officielle hjemmeside for Greeneace
 BBB Wise Giving USA rapport om Greenpeaces økonomi 
 Atomskibet bordet af Greenpeace – igen

Miljøorganisationer
Ngo'er
Etableret i 1971
Miljøaktivisme
Francisco Tárrega

Francisco Tárrega (født 21. november 1852, død 15. december 1909) i Spanien) var en spansk komponist, musikpædagog og guitarist.

Han er blevet kaldt grundlæggeren af den moderne guitarteknik.

Han arbejdede sammen med guitarbyggeren A. Torres om udviklingen i den moderne skikkelse vi kender i dag.

Hans etuder, præludier og større originalkompositioner hører til guitarens standardrepertoire.
I sin musik har han kombineret traditionel spansk folkemusik med tidens romantiske stil. Især komponisten og pianisten Frédéric Chopin har haft stor indflydelse på hans musik. Denne indflydelse ses specielt i hans mazurkaer.

Udover at være en virtuos guitarist var Tárrega også en dygtig pianist. I starten af sin karriere spillede han ofte klaver i den ene halvdel af sine koncerter. Dette har sikkert inspireret ham til at transponere værker af bl.a. Chopin, Beethoven og J. S. Bach over til guitar.

Tárrega er blevet tillagt ophavet til "verdens mest hørte melodi" – (standardringetonen på Nokias mobiltelefoner); en lille frasering i Gran Vals.

Eksterne henvisninger 

Komponister fra Spanien
Guitarister fra Spanien
Juice

Juice er en drik fra planter, som for det meste presses af frugter. Appelsinjuice presses af appelsiner, og æblemost presses af æbler. Juice fås også uden eller med frugtkød. Æblejuice fås også i koncentreret form, der skal fortyndes med vand, før den får sin naturlige konsistens. Juice er ren frugt i modsætning til saftevand, der er en blanding af flere fødevareprodukter.

Eksterne henvisninger
Hugo Wolf

Hugo Wolf (født 13. marts 1860, død 22. februar 1903) var en østrigsk-slovensk komponist.
I nogle få manisk-intense perioder af sit liv komponerede han de fleste af de henved 300 sange, der har gjort ham til den fjerde mester blandt 1800-tallets tyske komponister af romantiske lieder ved siden af Schubert, Schumann og Brahms.

Hans lieder har en betragtelig bredde i stil, form og udtryk. Karakteristisk for en del af produktionen er den symfoniske udformning af klaverakkompagnementet, der bærer en sangstemme uden synderlig melodisk egenværdi, men så meget desto mere intens og fintfølende over for enhver sproglig og psykologisk detalje i teksten. Hans musik lægger sig stilmæssigt i nærheden af Wagner.

Wolf komponerede også to operaer, Der Corregidor og Manuel Venegas.

De sidste seks år af hans liv formørkedes af en sindslidelse, der gjorde det umuligt for ham at komponere.

Eksterne henvisninger 
 

Komponister fra Østrig
Operakomponister fra Østrig
Østrigere i 1800-tallet
Romantikkens komponister
Eugène Ysaÿe

Eugène-Auguste Ysaÿe (født 16. juni 1858 i Liège, Belgien, død 2. maj 1931 i Bruxelles, Belgien) var en belgisk violinist, dirigent og komponist.

Han studerede i Liège ved Rodolphe Massart og i Paris ved Henri Vieuxtemps og Henryk Wieniawski. Han var også dirigent, af bl.a. La Société des Concerts Ysaÿe i Bruxelles fra 1894 til 1914, og det Cincinnati Symphony Orchestra fra 1918 til 1922.

Ysaÿe spillede en betydelig rolle for violinmusikkens udvikling. Blandt hans kompositioner er der seks sonater for soloviolin fra 1923. Han har også skrevet Poème élégiaque for violin og orkester fra 1903, og operaen Piére Li Houyeû (Minearbejderen Pierre) fra 1929.

Referencer 

Komponister fra Belgien
Klassiske komponister fra det 20. århundrede
Violinister
Dirigenter fra Belgien
Småkage

Småkage er en form for kage, som både er mindre og har en mere koncentreret konsistens. Typisk er den flad og det er muligt at holde en småkage i hånden, hvor en kage for det meste skal spises med en form for bestik. Typisk indeholder småkager ikke nogen form for hævemiddel.

Småkager kræver kun en kort bagetid og har som regel en lang holdbarhed.

Oprindelse 
Oprindeligt var småkagen en test for ovnen, hvor bageren ville tage et stykke af en kage og sætte den i ovnen for at afprøve temperaturen. Småkagen stammer måske fra oldtidens Persien.

Småkagerne kan enten bages til de er sprøde eller så de forbliver bløde. Det afhænger af typen. Der er mange variationer i ingredienserne som sukker, krydderier, chokolade, smør, nødder eller tørrede frugter.

Småkager i Danmark 

I Danmark er der en meget lang tradition for bagning af småkager og flere opskrifter er unikke, såsom vanillekransen, jødekagerne og specien for blot at nævne nogle få velkendte typer. Der blev ofte brugt mange flere krydderier i småkagerne førhen, men de store mængder og variationerne blev i mange tilfælde begrænset igennnem 1800 tallet til det vi kender i dag. Danmark har i dag en stor eksport af småkager, især til USA og Asien.
 
I Danmark er juletiden småkagernes højsæson med en masse forskellige småkager, som klejner (der koges i fedt i en gryde), pebernødder og brunkager. Efter udbredelsen af komfuret i sidste halvdel af 1800 tallet til mange hjem, blev hjemmebagte småkager for alvor populære og flere af de jule småkager vi kender i dag stammer fra den tid.

Mange af de gamle kage-typer er gået i glemmebogen i dag, det gælder især dem der blev bagt og spist før komfurets indførelse. Førhen var hvedemel ikke så udbredt som i dag og mange kager blev bagt med andre korn og meltyper såsom bygmel, rugmel, rismel eller havre. Det gælder for eksempel havregrynskagen (også kendt som havreknas), ingefærkager og søde hemmeligheder (bagt på rugmel) eller bygmakroner. En del kager blev slet ikke bagt på korn overhovedet, men blev rørt med ærtemel, mandelmel, kartoffelmel, mosede kogte kartofler eller marengs. Det gælder f.eks. forskellige makron-typer (herunder pindsvinkager, spansk vind, kanelmakroner og tildels prinsessekager der dog blev tilsat en lille smule mel), gåsehalse bagt på en luftig æggesnaps, eller citron- og krydderi-kager bagt på mandelmel. En udbredt tilberedningsteknik var kogning i gryde; typisk i svinefedt som det ses med klejner, tragtbakkelser og kniplingskager, men køkkenredskaber som krumjern - der i dag ikke længere er i brug - blev også anvendt.

Litteratur og kilder 
 Bettina Buhl (2015): Danskernes småkager - Et småkage leksikon, Nyt Nordisk Forlag

Referencer

Eksterne henvisninger
Regitze Sophie Vind

Regitze Sophie Vind (1660 – 10. april 1692 i København) var en dansk adelsdame, gift lensbaronesse Güldencrone og Juel.

Regitze Sophie var datter af vicekansler Holger Vind til Harrested og Margrethe Giedde (død 1706). 13 år gammel blev hun gift med lensbaron Vilhelm Güldencrone til baroniet Wilhelmsborg. Hun bestyrede godserne under sine børns mindreårighed. I 1682 lod han og hans hustru opsætte en altertavle i Mårslet Kirke med deres våbener. Altertavlen findes i dag i Den Gamle By i Aarhus. Hendes mand døde 1683, og hun oprettede i 1684 et såkaldt hospital, dvs. et asyl, "hvorudi årligen skal underholdes 10 fattige nødlidende Quindes-Personer" i Mårslet Sogn.

1686 ægtede hun baron Jens Juel til Juellinge og døde 10. april 1692. 

Hun er begravet i Vor Frue Kirke.

Kilder 
 Vilhelm Güldencrones biografi i Dansk Biografisk Leksikon.

Danskere i 1600-tallet
Filantroper fra Danmark
Regitze Sophie
Baronesser fra Danmark
Slotø

Slotø er en lille ubeboet ø i Nakskov Fjord, tilhørende den tidligere Ravnsborg Kommune, nu Lolland Kommune.

På øens nordspids findes den fredede borgruin Engelsborg.

Den 3. maj 1945 under 2. verdenskrig blev tre oplagte danske skibe – ØK's M/S Java, M/S Falstria og M/S Jutlandia – beskudt ud for Slotø af engelske fly, da de havde antaget at de tre skibe var tyske. Java blev sænket, Falstria fik en oversvømmelse og kom i brand, Jutlandia slap med nogle kuglehuller og en mindre brand i et lastrum. Alle blev repareret.

Gården, der ligger sydøst for slotsruinen, blev også ramt og måtte evakueres da den brød i brand, og to drenge kom til skade. Lolland-Falster Social Demokrat skrev bl.a.: »Det vil erindres, at gårdens stuehus forrige tirsdag eftermiddag gik op i luer, efter at Henriksens lille søn, Tom, havde sat ild i en halmstak i gårdens have. Den gang lykkedes det at redde gårdens øvrige bygninger, men i aftes blev også disse, flammers bytte«.

Eksterne henvisninger 
 Sømandsliv – søfolk og skibe i ØK

Noter 

Øer i Danmark
Lolland Kommunes geografi
Sofa

En sofa er et møbel, der er beregnet til at flere personer kan sidde behageligt i den.  De er betrukket med tekstiler eller læder. Der kan sidde to til ni i den, og hver endestykke er et armlæn. Sovesofaer sparer plads fordi de kan slås ud og omdannes til en seng.

Oprindelig kommer ordet sofa fra Tyrkisk (suffa) og Arabisk (sippa, sippəta)  eller en «hævet sektion af et gulv, dækket med tæpper og puder» i modsætning til hårde træmøbler, som man brugte det i Europa

Sofaen var fra oldtiden regenters trone, men er efter industrialiseringen blevet allemandseje.

Ofte forbindes sofaen med en Freuds psykoanalyse, hvor patienten lå en sofa. Det var for at Freud let kunne hypnotisere dem. Da han i stedet begyndte at analysere drømme, var sofaen også bekvem, fordi patienten ikke blev dstraheret og havde nemmere ved at tale om deres drømme.

I dag er sofaen forbundet med både hjemmeliv og fjernsyn. Gæster kan før eller efter en middag sidde og tale sammen. 

Mange TV-serier er i dag bygget op omkring sofaerne. Det kommer fra tv-kulturen: Specielt sitcoms benytter sig af en scene, hvor deltagerne ser tv eller taler med hinanden. Fordelen med en sofa er, at alle skuespillerne sidder på række og kan filme dem uden at skulle klippe.

Se også 
 Hængekøje
 Køje
 Sofastol
 Sofaproblemet

Kilder og henvisninger

 
Tyrkiske ord og vendinger
Barneholm

Barneholm er en lille ø i Nakskov Fjord. I sommerhalvåret går der turistbåd dertil fra Nakskov. 

Øer i Danmark
Lolland Kommunes geografi
Smedeholm

Smedeholm er en lille, flad ubeboet ø i Bogø Vig i den sydlige del af Nakskov Fjord. Øen er ca. 150 m lang og ca. 200 m bred. Øen er så lav, at den overskylles ved højvande. Det giver bl.a. gode betingelser for vækst af kveller (salturt), som farver øen rød om efteråret.

Nakskov Fjord har siden 2000 været udlagt som vildtreservat, og derfor er al jagt forbudt i farvandet omkring Smedeholm, og al jagt på vandfugle på selve øen er også forbudt. Derudover er al færdsel på øen forbudt i tidsrummet 15. marts – 15. juli.

Bogø Vig, som Smedeholm ligger i, er et af Østdanmarks vigtigste rastepladser for gæs. Det er også et område, hvor der er gode chancer for at se havørne jage vandfugle.

Kilder / eksterne henvisninger 
Skov- og Naturstyrelsen: Nakskov Vildreservat
Nakskov Fjord
Nakskov Fjord – Bogø Vig  (med billede fra Smedeholm)

Øer i Danmark
Lolland Kommunes geografi
Vildtreservater i Danmark
Kåreholm

Kåreholm er en lille ubeboet ø i Nakskov Fjord.

Øer i Danmark
Lolland Kommunes geografi
Dueholm

Opslaget Dueholm kan hentyde til flere artikler:
 Dueholm (ø) – en ø i Nakskov Fjord
 Dueholm (Sandby Sogn) – et areal i Sandby Sogn, Lolland Kommune
 Dueholm (Sevel Sogn) – en bebyggelse i Sevel Sogn, Holstebro Kommune
 Dueholm (Vildbjerg Sogn) – en bebyggelse i Vildbjerg Sogn, Herning Kommune
 Dueholm Mark – en bebyggelse i Nykøbing Mors Sogn
 Dueholm Kloster – et tidligere kloster, nu museum, i Nykøbing Mors
 Dueholm Len – et tidligere dansk len, nedlagt 1662 efter enevældens indførelse
 Dueholm, Ørum, Vestervig Amt – et tidligere dansk amt (dannet ved sammenlægning af bl.a. Dueholm Len), der eksisterede 1662-1793
Munkeholm

Munkeholm er en lille ubeboet ø i Nakskov Fjord.

Øer i Danmark
Lolland Kommunes geografi
IP-telefon

En IP-telefon er et apparat eller en applikation beregnet til IP-telefoni. IP-telefoner kan bruges også som et Paging System, et slags Public Address system, et højtaleranlæg.

Referencer 
 

Telefoner
Digital telefoni
Rommerholm

Rommerholm er en lille ubeboet ø i Nakskov Fjord, der bl.a. er hjemsted for en stor koloni af skarver.

Øer i Danmark
Lolland Kommunes geografi